蜜果
作者：唐庚
朝代：宋

paragraphs: 臣聞失旦雞，已曉猶强鳴。
書生坐口窮，抵死輸血誠。
嶺南貢蜜果，海道趨彤庭。
黄蜂樂受職，紫鳯助揚舲。
忠勤雖云至，思慮良未精。
由來瘴癘鄉，不識霜雪清。
土風不待講，氣象昏如酲。
秔稻秔稻熱，水泉水泉腥。
而况野果實，豈足奉聖明。
未論體性殊，已覺面目生。
食之倘有補，勞者甘如餳。
政恐無裨益，所出非和平。
上林寧少此，下箸安可輕。
軒轅嘗百毒，上古雜神靈。
武王嗜鮑魚，幾諫仗老成。
芻蕘復何有，葵藿但自傾。